**Indokolás**

**Sorkifalud Község Önkormányzata Képviselő-testületének**

**…../2020. (X. ...) önkormányzati rendelettervezethez**

**a szociális igazgatásról és az egyes szociális ellátási formák helyi szabályairól,**

**azok igénybevételéről és a fizetendő térítési díjakról szóló**

**16/2016. (XI. 25.) önkormányzati rendelet módosításáról**

Sorkifalud Község Önkormányzatának Képviselő-testülete a jelenleg hatályos szociális igazgatásról és az egyes szociális ellátási formák helyi szabályairól, azok igénybevételéről és a fizetendő térítési díjakról szóló 16/2016. (XI. 25.)önkormányzati rendeletét 2016. november 24-i ülésén fogadta el. A központi költségvetésből Sorkifalud Község Önkormányzata 2020. évben szociális támogatás címén 4.563.000 Ft összegben részesült, amelyből még 3.007.000 Ft áll rendelkezésre. Ez lehetővé teszi a hatályos önkormányzati rendeletben az idősek, mozgásukban korlátozottak, valamint a fogyatékos személyek részére megállapítható karácsonyi támogatás mértékének megemelését a jelenlegi 15.000 Ft összegről 20.000 Ft összegre. A fentiek alapján javaslom az önkormányzati rendelet alábbi szövegre történő módosítását:

„10/B.§ (1) A polgármester karácsonyi támogatásként 20.000 Ft összegű települési támogatást nyújt évente egy alkalommal:

1. 65 évnél idősebb, vagy
2. mozgásában korlátozott, vagy
3. fogyatékos, aki a fogyatékos személyek jogairól és az esélyegyenlőségük biztosításáról szóló törvény alapján fogyatékossági támogatásban részesül,

rászorult személy részére, akinek a családjában az egy főre jutó nettó havi jövedelem nem haladja meg a mindenkori öregségi nyugdíj legkisebb összegének 500%-át.”

## Az előadottak alapján a szociális rendelet módosításának tervezetét az alábbiakban terjesztem a Tisztelt Képviselő-testület elé.

Sorkifalud, 2020. október 15.

|  |  |
| --- | --- |
|  **Erős Zoltán**polgármester sk. | **Dr. Varga Krisztina**jegyző sk. |